הישרדות: עולם אחד

**הישרדות: עולם אחד** (באנגלית: **Survivor: One World**) היא העונה העשרים וארבע של תוכנית המציאות האמריקאית "הישרדות". העונה, אשר צולמה באופולו שבסמואה (בדומה לעונות 23, 20 ו-19) מ-1 באוגוסט עד 8 בספטמבר 2011, עלתה לשידור ברשת השידור האמריקאית CBS ב-15 בפברואר 2012 עד הגמר ששודר ב-13 במאי באותה שנה, אשר קים ספראדלין הוכרז לשורד האחרון על פני סברינה תומפסון וצ'לסי מייסנר.

בסוף העונה, קים ספראדלין הוכתרה כ"שורדת האחרונה" על פני סברינה תומפסון וצ'לסי מייסנר בהצבעה 0–2–7. בנוסף, ספראדלין זכתה ב-100,000 דולר לאחר שהוכתרה גם כ"חביבת הקהל", והביס את השורדים האהובים מייסנר, גרג "טרזן" סמית' וטרוי "טרויזאן" רוברטסון.

זו העונה הרביעית שחילקה את השבטים לפי מגדר, לאחר עונות "אמזונס", "ונואטו" ו"פנמה". בתחילת העונה, שני השבטים חלקו מחנה, ומכך נבעה כותרת העונה ("עולם אחד"); אמנם זו לא הפעם הראשונה שקונספט זה קיים ("תאילנד", "פלאו"), אך זו הפעם הראשונה שרעיון זה המשיך גם מעבר למשימה השבטית הראשונה. כתוצאה מהמחנה המשותף, יועדו פסלוני החסינות לשבטים ספציפיים; אם שורד מצא פסלון המיועד לשבט היריב, הוא נדרש לתת אותו לחבר מהשבט האחר לפני מועצת השבט הבאה. שלב זה של המשחק הסתיים כשהשבטים אורגנו מחדש ביום ה-12.

## מתמודדים
בעונה זו התחרו 18 שורדים, מחולקים לשני שבטים לפי מגדר שנקראו על שם יעדים בסמואה: **מאנונו** (שבט הגברים) הנקרא על שם האי מאנונו ו**סלאני** (שבט הנשים) הנקרט על שם אתר נופש גלישה סמואי. השבט המאוחד **טיקיאנו**, שילוב של המילים "טיקי" ("אלוהים") ו"אנו" (שפירושו בספרדית "שנה", año).

בין המתמודדים שהשתתפו בתוכנית נמצאים לייף מנסון, נמוך הקומה הראשון שהשתתף ב"הישרדות"; הצלם טרוי "טרויזאן" רוברטסון; ומוניקה קולפפר אשתו של שחקן ה-NFL לשעבר בראד קולפפר (שלאחר מכן התחרה גם הוא בתוכנית).

### הופעות עתידיות
קאט אדורסון (ביחד עם בן זוגה היידן מוס), קולטון קמבי (ביחד עם ארוסו קיילב בנקסטון) ומוניקה קולפפר (ביחד עם בעלה בראד) חזרו להתחרות ב"הישרדות: דם נגד מים". טרוי "טרויזאן" רוברטסון חזר להתחרות ב"הישרדות: משני משחק". קים ספראדלין חזרה להתחרות ב"הישרדות: מנצחים במלחמה".

מחוץ ל"הישרדות", מייקל ג'פרסון הופיע בתוכנית המציאות של ערוץ דיסקברי, "עירום ומפוחד".

## סיכום עונה
18 השורדים חולקו לשבטים על פי מגדר וקיבלו מפות למחנות שלהם, בלי לדעת שהם יובילו לאותו מיקום. למרות שהתמקמו באותו חוף, השבטים נשארו מפוצלים, בנו מחנות נפרדים ודאגו לשבט שלהם.

שבט הגברים, מאנונו, שלט באתגרים הראשונים. שבט הנשים, סלאני, נוהל על ידי ברית רוב שנוצרה על ידי אליסיה, צ'לסי, קאט, קים וסברינה. למרות התחלה חזקה, הגברים מצאו קושי עם קולטון הבוטה, שהיה בתחילה מעט מתבודד, ולעיתים קרובות קיים אינטראקציה עם שבט סלאני במקום זאת. לאחר שסברינה מצאה את פסלון החסינות של מאנונו, היא נתנה אותו לקולטון, שהשתמש בכוחו החדש כדי להפיל את הברית הדומיננטית של מאנונו ולהשיג שליטה בשבט. לאחר חילוף השבטים, קולטון מצא את עצמו שוב בעמדת כוח בשבט מאנונו החדש; עם זאת, הוא פונה רפואית מהמשחק לאחר שאובחן עם דלקת תוספתן חריפה. בינתיים, בשבט סלאני החדש, קים וצ'לסי יצרו ברית עם ג'יי וטרויזאן כתוכנית גיבוי למקרה שהברית המקורית שלהם תיכשל.

למרות שהמגדרים התאחדו בשוויון מספרי, קים אספה את הנשים לברית אחת בעוד שפינויו של קולטון הותירה את הגברים ללא מנהיג, מה שהוביל את ג'יי וטרויזאן ליישר קו עם הנשים ולהצביע על שניים מהגברים. ברוב ברור, הנשים החליטו לנתק את הקשרים עם ג'יי וטרויזאן, והצביעו להם למרות הפצרותיו של טרויזאן לקאט וכריסטינה, שהיו בתחתית ברית הנשים. טרזן היה הגבר האחרון שנשאר, אולם חוסר החיזוי והנאיביות של קאט הספיקו כדי לשכנע את קים לבגוד בה לראשונה. כשנשארו שישה שחקנים בלבד במשחק, קים מצאה את עצמה לכודה בין הברית הראשונית שלה עם צ'לסי וסברינה, לבין הברית של אליסיה, כריסטינה וטרזן. למרות שאליסיה רצתה להצביע לצ'לסי, קים שכנעה את אליסיה שטרזן מתכנן לבגוד בה, מה שהוביל להדחתו של טרזן. אליסיה וכריסטינה הודחו לאחר מכן על ידי קים, צ'לסי וסברינה.

במועצת השבט הסופית, צ'לסי הותקפה על ידי המושבעים על חוסר הקשרים החברתיים שלה. סברינה זכתה לשבחים על משחקה החברתי המצוין, והיותה נאמנה לבעלי בריתה. עם זאת, היא ספגה ביקורת על ידי מושבעים רבים בשל מוסר העבודה הגרוע שלה והביצועים שלה במשימות. קים זכתה לשבחים על ניצחונותיה במשימות, על הקשרים שלה עם גברים ונשים ותמיד חשיבה אסטרטגית מקדימה. בסופו של דבר, ניצחה קים בהצבעה 0–2–7, ללא קולם של טרויזאן ולייף.

## טבלת הצבעות

## קישורים חיצוניים
* Official CBS Survivor One World Website

## הערות שוליים

עולם אחד